પાટીદાર અનામત આંદોલનની રેલી પછી વિસનગરમાં સૌ પ્રથમ તોફાનો થયા હતા.આ કેસમાં બુધવારે મુદતે આવેલા હાર્દિક પટેલે જણાવ્યું હતું કે આગામી દિવસોમાં કોંગ્રેસના હજુ પાંચ સાત ધારાસભ્યો ભાજપમાં જોડાઈ શકે છે અને ભાજપે આગામી છ મહિનામાં જ લોકસભાની ચૂંટણીઓ લાવવાની તૈયારો કરી દીધી છે. કુંવરજી બાવળીયાના ભાજપ પ્રવેશથી સૌરાષ્ટ્રમાં કોંગ્રેસના સોશ્યલ એન્જીનીયરીંગમાં કોઇ ફેર પડવાનો નથી કેમકે કોઇ એક વ્યક્તિ ના કહેવાથી કંઇ થતું નથી. કુંવરજીના ભાજપમાં જવાથી સમાજમાં તિરાડ પડી છે અને પુરષોતમ સોલંકીની રાજકીય કારકિર્દી જોખમમાં મુકાય છે. સાત સાત ટર્મથી ચુંટાતા ધારાસભ્યને કંઈ મળતું નથી અને કોંગ્રેસમાંથી ગયેલાઓને ચાર કલાકમાં મંત્રીપદ મળે છે.ગમે તેવો પાપી કે ખરાબ માણસ ભાજપમાં જોડાઈ એટલે દુધે ધોયેલો થઇ જાય છે.બુધવારે કોર્ટમાં હાર્દિકની આખરી જુબાની લેવાઇ હતી અને કોર્ટે અગામી 25 જુલાઈની મુદત આપી છે.આ કેસમાં તમામ કાર્યવાહી પુર્ણ થઈ ગયેલ હોય કોર્ટે જજમેન્ટ આપી શકે છે.